Številka 15/2015 – 12. april 2015

Kratiče: Č-Črneče; L-Libeliče, D-Dravograd, O-Ojstrica, ŠT- Šentjanž, ŠP - Sv. Peter na Kr. gori; SK – Sveti Križ; E- Dom Sv. Eme Šentjanž, DŠC – Dom v Črnečah

BELA NEDELJA Nedelja božjega usmiljenja 12. april 2015	8.00 8.00 9.30 9.30 11.00 11.00	Č – maša za + starše in sestro ŠTEFKO TAJZEL ŠT – maša za: I.namen: za + HELENO POPLAS II.namen: za + BREZNIK VINCENC-a – 2.obl. ŠP – maša: I.namen: za + AVGUŠTINO ZANOŠKAR, II.namen: za + BERDNIK MARIJO (Štručeva koča) in ANTON-a D – maša za + MIRKO-ta, FRANC-a in IVANKO OKROGELNIK SB – maša za + BALANT JOŽE-ta in SOR. L – maša za + PŠENIČNIK IVAN-a in KATARINO /Šubernik/ in za vse pri hiši pomrle
ponedeljek 13.april	17.30 18.30	ŠT – maša za + MARIJO PIPAN - osmina D – maša za + GREGOR-ja in IVANO PLACET
Torek 14.april	17.00 18.30	E – maša za + VERHNJAKOVE in KREFT OTON-a D – maša za + VIDETIĆ BORIS-a - 4.obl.
Sreda 15. april	7.00	D – maša za + RODOŠEK IVAN-a in ANTON-a, zvečer ob 19.00 srečanje biblične skupine
Četrtek 16. april Sv. Bernardka Lurška,dev	17.30 18.30	Č – maša za + KAUFMANOVO BERTO D – maša za + ŠKRATEK IVAN-a, ob 17.30 sestanek molivcev za DP
Petek 17. april	17.30 18.30	Č – maša za + LUKNER RUDI-ja D – maša za + PROJE JAKOB-a , po maši 10 min.molitev pred Najsvetejšim
Sobota 18. april	11.00 16.00 18.30	L – maša za + starše KRISTAN in FILIP-a L – maša za + MARIJO PŠENIČNIK – Oskrd in vse pri hiši pomrle D – nedeljska večerna maša za + KORBESOVE
TRETJA VELIKONOČNA NEDELJA 19. april 2015 Začetek tedna molitve za duhovne poklice	8.00 8.00 9.30 9.30 9.30 11.00 11.00	Č – maša za + KAUFMANOVO BERTO ŠT – maša za + ČEGOVNIK OTO-na in ZOFKO PODRIŽNIK ŠP – maša za + CVETKO MARTINC SK – maša za + ROGARJEVE in PETROVE D – maša za + IVANKO JAVORNIK O – maša za : I.namen: + LAZNIK LUDOVIK-a /II.namen: za + POROČNIK FRANC-a -1.obl. L – maša za + ŠTEFAN-a, brate in sestre ŠNABL Blagoslov motorjev na poligonu ob 13.20 , ob 15.30 molitev v MB stolnici za DUHOVNE POKLICE naše PZŽD
Več o PZŽD najdete na naši spletni strani: www.jagnje,si Tel.: 02 87 83 285; ali 041 319 440 –Igor Glasenčnik, igor.g@rkc.si

MISEL IN VZPODBUDA OTROKOM – SI PRIJATELJ Z JEZUSOM?

Jezus se je po svojem vstajenju štirideset dni prikazoval učencem, da so ga mogli videti in otipati. Ko je stopal mednje, jih je vedno pozdravil: »Mir vam bodi!« A ti so se vedno preplašili in vznemirili, ker še vedno niso popolnoma verjeli, da je to Jezus, ki je vstal od mrtvih.

Pa se vprašaj, ali veruješ v njegovo vstajenje? Veruješ, da je zdaj med nami? Morda tudi dvomiš kakor apostol Tomaž in si vznemirjen, ker Jezusu ne zaupaš dovolj.

Ne pozabimo, da tudi danes stopa med nas in nas vedno znova pozdravlja: »Mir vam bodi.« Naj bo ta mir res vedno z nami in naj nam daje moči, da ga bomo lahko delili z drugimi. Morda je že čisto preprosta naloga za prihajajoči teden dovolj, da ga resnično živimo:

Sošolci in prijatelji okrog mene naj po mojih dejanjih začutijo, da sem prijatelj z Jezusom – naj se moja ljubezen, prijaznost in ustrežljivost kaže v mojem ravnanju, obnašanju!

»Pridite, molimo«

Priznajmo – pri tem povabilu bi mnogi prej pomislili na jaslice, Božje dete, pastirce in na tri modre kot pa prav na križ in veliki petek. In to je čisto razumljivo. Kaj pa je, lepo vas prosim, na križu takšnega, kar bi lahko molili? Mnogo raje bi ga odstranili, odpisali – iz vida in iz uma.

Toda križev ne bomo mogli nikoli odstraniti iz našega življenja. Za to trditev zadošča že en sam pogled v dnevni časopis. Začne se na prvi strani z aktualnim poročilom z vojnega območja, nadaljuje se preko naravnih katastrof do novih množičnih odpustov v podjetjih – in se končna na zadnjih straneh s črno kroniko in osmrtnicami.

In vse te križe naj bi še častili? Dovolj je gorja, ki ga mora človek prenašati! Vendar tu ne gre za čaščenje križev, ampak križa. Ne križev našega življenja, ampak KRIŽA, na katerem je umrl naš Gospod. In čaščenje tega križa ni čaščenje smrti – to je odgovor na Ljubezen, ki je iz usmiljenja do nas vzel nase križ.

Križ je podoba neskončne ljubezenske izpovedi nam ljudem. Ta Bog nam ne more odvzeti naših križev – toda naloži jih nase. In prav to naredi ta križ, »na katerem je viselo zveličanje sveta«, za tako nepopisno pomembnega. Da bi nam bil blizu, gre v trpljenje in smrt, prav takrat, ko trpimo pod križi svojega življenja. Njegov križ prekriža naše križe, ko jih sprejme nase, ko se z njim spojijo vsi naši mali in veliki križi. In s tem bremenom naših križev nas skozi smrt dvigne k novemu življenju.

To je Ljubezen. Nekdo me spremlja v vseh človeških korakih – in nekdo se poveže z menoj še preko smrti. Tako me nekdo vodi iz smrti k življenju. Prav zato vzame nase trpljenje, smrt in križ, ker nas ljubi! In Ljubezen si želi ljubezni. Njegova ljubezen si želi moje ljubezni. In prav zato bi bil pravi odgovor poljub – tako kot dekle poljubi svojega ljubljenega.

Toda to ni samo ljubljeni, to je naš Bog. Ni samo nekdo, ki mi izkazuje prijetno uslugo, ampak je to sam Bog, ki se iz ljubezni do nas pusti križati. In tako iz poljuba nastane spoštljiva združitev, ko ponižno pokleknemo in počastimo križ. Bodimo v sebi gotovi – kakorkoli poskušamo to svojo ljubezen izraziti – on ve, kaj mu želimo povedati.

A. Schwarz, Odvalimo kamen, ki nam zapirat pot v življenje

DUHOVNA MISEL za ODRASLE:

Tomaž je tisti apostol, ki je drugim svetoval, naj bi šli s Kristusom v Betanijo, da bi skupaj z njim umrli. To dokazuje, da je imel Jezusa rad in je hotel z njim deliti celo najkrutejšo usodo. Tomaž je bil v odnosih in v življenju skrajno odločen, vse je razumeval v luči dokončnega dejanja pripadnosti in zvestobe. Ni si pa mogel predstavljati, niti misliti, da ljubezen premaga smrt in da je z ljubeznijo človeka moč iztrgati iz smrti. Ta tako močna ljubezen je Kristusova ljubezen. Njegove rane dokazujejo polnost te ljubezni. Zato Tomažu ni bilo potrebno položiti roko v te rane, temveč mu je občestvo učencev, v katerem se je Tomaž znašel, odprlo oči in mu pokazalo, da ljubezen, ki je tako zvesta, da se da pribiti na križ, ne more umreti. Zato vzklikne: »Ti si moj Gospod in moj Bog.«

NEKAJ UTRINKOV IZ VELIKONOČNEGA PRAZNOVANJA v naših župnijah PZŽD

Slovesno in s procesijami po vasi smo obeležili praznik Gospodovega vstajenja. Veselje velike noči smo nato nadaljevali s prazničnimi mašami po naših cerkvah. Hvala vsem, ki ste tudi na zunaj pokazali, da živite svojo vero in se je ne sramujete - da je v vas živa in da ste pripravljeni biti pričevalci vstajenja v sodobnem času. Vedno manj nas je in vedno bolj smo gotovi, da je in bo Jezus vedno ostal z nami. Da nas bo tudi popeljal v onostransko srečo, kjer ni več smrti, kjer je večni dom in veselje.

Pa še to: Hvala vsem za vaše darove ob nabirkah pri blagoslovu jedil in pri darovanjih okrog oltarja pri slovesnih svetih mašah. Hvala vsem, ki ste pomagali pri procesijah, godbam, ki ste procesije popestrile, Zahvala velja vsem pevcem, ki ste zopet velikodušno in z občutkom olepšali naše vstajenjsko praznovanje. Hvala tudi tistim, ki ste darovali za cerkev božjega groba v Jeruzalemu. Morda je bilo čutiti le premalo molitve pri božjem grobu. Škoda.